title: Regolament ta' Implimentazzjoni tal-Kunsill (UE) 2018/325 tal-5 ta' Marzu 2018 li jimplimenta l-Artikolu 17(3) tar-Regolament (UE) Nru 224/2014 dwar miżuri restrittivi minħabba s-sitwazzjoni fir-Repubblika Ċentru-Afrikana

text:
               6.3.2018

               MT

               Il-Ġurnal Uffiċjali tal-Unjoni Ewropea

               L 63/3

         REGOLAMENT TA' IMPLIMENTAZZJONI TAL-KUNSILL (UE) 2018/325
   tal-5 ta' Marzu 2018
   li jimplimenta l-Artikolu 17(3) tar-Regolament (UE) Nru 224/2014 dwar miżuri restrittivi minħabba s-sitwazzjoni fir-Repubblika Ċentru-Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 224/2014 tal-10 ta' Marzu 2014 dwar miżuri restrittivi minħabba s-sitwazzjoni fir-Repubblika Ċentru-Afrikana (1), u b'mod partikolari l-Artikolu 17(3) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-10 ta' Marzu 2014, il-Kunsill adotta r-Regolament (UE) Nru 224/2014.

               (2)

               Fis-16 ta' Frar 2018, il-Kumitat tal-Kunsill tas-Sigurtà tan-Nazzjonijiet Uniti, stabbilit skont ir-Riżoluzzjoni 2127 (2013) tal-Kunsill tas-Sigurtà tan-Nazzjonijiet Uniti, aġġorna l-informazzjoni dwar persuna waħda soġġetta għal miżuri restrittivi.

               (3)

               Għalhekk, jenħtieġ li l-Anness I għar-Regolament (UE) Nru 224/2014 jiġi emendat skont dan,

         ADOTTA DAN IR-REGOLAMENT:
   Artikolu 1
   L-Anness I għar-Regolament (UE) Nru 224/2014 huwa b'dan emendat kif stabbilit fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Marzu 2018.

            Għall-Kunsill

            Il-President

         N. DIMOV

      (1)  ĠU L 70, 11.3.2014, p. 1.

      ANNESS
      Fl-Anness I għar-Regolament (UE) Nru 224/2014, taħt l-intestatura “A. Persuni”, l-entrata li tikkonċerna l-persuna elenkata hawn taħt hija sostitwita bl-entrata li ġejja:

                     “1.

                     François Yangouvonda BOZIZÉ (magħruf ukoll bħala: a) Bozize Yangouvonda; b) Samuel Peter Mudde (imwieled fis-16 ta' Diċembru 1948, f'Izo, is-Sudan t'Isfel))
                     Titlu: a) Eks Kap tal-Istat tar-Repubblika Ċentru-Afrikana; b) Professur
                     Data tat-twelid: a) 14 ta' Ottubru 1946; b) 16 ta' Diċembru 1948
                     Post tat-twelid: a) Mouila, il-Gabon; b) Izo, is-Sudan t'Isfel
                     Nazzjonalità: a) Ir-Repubblika Ċentru-Afrikana; b) Is-Sudan t'Isfel
                     Nru tal-Passaport: D00002264, li nħareġ fil-11 ta' Ġunju 2013 (maħruġ mill-Ministru għall-Affarijiet Barranin, f'Juba, is-Sudan t'Isfel. Jiskadi fil-11 ta' Ġunju 2017. Passaport diplomatiku maħruġ taħt l-isem ta' Samuel Peter Mudde)
                     Nru ta' identifikazzjoni nazzjonali: M4800002143743 (Numru personali fuq il-passaport)
                     Indirizz: L-Uganda.
                     Data tad-deżinjazzjoni tan-NU: 9 ta' Mejju 2014.

                        Informazzjoni oħra: Ommu jisimha Martine Kofio. Link elettroniku għall-Avviż Speċjali ta' bejn l-INTERPOL u l-Kunsill tas-Sigurtà tan-NU: https://www.interpol.int/en/notice/search/un/5802796

                        Informazzjoni mit-taqsira narrattiva tar-raġunijiet għall-elenkar ipprovduta mill-Kumitat tas-Sanzjonijiet:

                     Bozize ġie elenkat fid-9 ta' Mejju 2014 skont il-paragrafu 36 tar-Riżoluzzjoni 2134 (2014) bħala li “ħa sehem fi jew ipprovda appoġġ għal atti li jheddu l-paċi, l-istabbiltà jew is-sigurtà tar-RĊA.”

                           Informazzjoni addizzjonali

                     Bil-kollaborazzjoni tas-sostenituri tiegħu, Bozize ħeġġeġ l-attakk tal-5 ta' Diċembru 2013 fuq Bangui. Minn dakinhar, kompla jipprova jmexxi operazzjonijiet ta' destabilizzazzjoni sabiex tinżamm it-tensjoni fil-kapitali tar-RĊA. Ġie rappurtat li Bozize ħoloq il-grupp tal-milizzja anti-Balaka qabel ma ħarab mir-RĊA fl-24 ta' Marzu 2013. F'komunikat, Bozize ħeġġeġ lill-milizzja tiegħu biex tkompli bl-atroċitajiet kontra r-reġim attwali u l-Iżlamisti. Ġie rappurtat li Bozize pprovda appoġġ finanzjarju u materjali lill-ġellieda tal-milizzja li qed jaħdmu biex jiddestabilizzaw it-transizzjoni attwali u biex Bozize jerġa' jkun fil-poter. Il-parti l-kbira tal-anti-Balaka huma mill-Forzi Armati Ċentru-Afrikani li tferrxu fil-kampanja wara l-kolp ta' stat u sussegwentement ġew organizzati mill-ġdid minn Bozize. Bozize u s-sostenituri tiegħu jikkontrollaw aktar minn nofs l-unitajiet anti-Balaka.
                     Il-forzi leali lejn Bozize kienu armati b'azzarini tal-assalt, artillerija tal-murtali u rocket-launchers u qed jieħdu dejjem aktar sehem f'attakki ta' tpattija kontra l-popolazzjoni Musulmana tar-RĊA. Is-sitwazzjoni fir-RĊA ddeterjorat malajr wara l-attakk tal-5 ta' Diċembru 2013, f'Bangui mill-forzi anti-Balaka meta nqatlu aktar minn 700 persuna.”


title: Regolament ta' Implimentazzjoni tal-Kummissjoni (UE) 2018/337 tal-5 ta' Marzu 2018 li jemenda r-Regolament ta' Implimentazzjoni (UE) 2015/2403 li jistabbilixxi linji gwida komuni dwar l-istandards u t-tekniki tad-diżattivazzjoni sabiex ikun żgurat li l-armi tan-nar diżattivati jiġu inoperabbli irreversibilment (Test b'rilevanza għaż-ŻEE. )

text:
               8.3.2018

               MT

               Il-Ġurnal Uffiċjali tal-Unjoni Ewropea

               L 65/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/337
   tal-5 ta' Marzu 2018
   li jemenda r-Regolament ta' Implimentazzjoni (UE) 2015/2403 li jistabbilixxi linji gwida komuni dwar l-istandards u t-tekniki tad-diżattivazzjoni sabiex ikun żgurat li l-armi tan-nar diżattivati jiġu inoperabbli irreversibilment
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/477/KEE tat-18 ta' Ġunju 1991 dwar il-kontroll tal-akkwist u l-pussess ta' armi (1), u b'mod partikolari l-Artikolu 10b(2) tagħha,
   Billi:

               (1)

               Ir-Regolament ta' Implimentazzjoni tal-Kummissjoni (UE) 2015/2403 (2) jistabbilixxi regoli kif ukoll speċifikazzjonijiet tekniċi dwar id-diżattivazzjoni tal-armi tan-nar fl-Unjoni sabiex jiġi żgurat li l-armi tan-nar diżattivati jinġiebu inoperabbli b'mod irriversibbli. L-istess Regolament jiddeskrivi wkoll il-metodi li l-awtoritajiet pubbliċi tal-Istati Membri jridu jsegwu biex jivverifikaw u jiċċertifikaw id-diżattivazzjoni tal-armi tan-nar u jistabbilixxi regoli rigward l-immarkar tal-armi tan-nar diżattivati.

               (2)

               Sabiex jiġi żgurat l-ogħla livell ta' sigurtà possibbli għad-diżattivazzjoni tal-armi tan-nar, ir-Regolament ta' Implimentazzjoni (UE) 2015/2403 jipprevedi li l-ispeċifikazzjonijiet tekniċi stabbiliti fih iridu jiġu rieżaminati u aġġornati fuq bażi regolari, filwaqt li titqies l-esperjenza li jkunu kisbu l-Istati Membri waqt l-applikazzjoni ta' dawn il-miżuri u ta' kwalunkwe miżura addizzjonali ta' diżattivazzjoni.

               (3)

               Għal dak l-għan, f'Settembru 2016 il-Kummissjoni stabbiliet grupp ta' ħidma flimkien ma' esperti nazzjonali għad-diżattivazzjoni tal-armi tan-nar bħala parti mill-Kumitat stabbilit bid-Direttiva 91/477/KEE. Il-grupp ta' ħidma ffoka fuq ir-reviżjoni tal-ispeċifikazzjonijiet tekniċi għad-diżattivazzjoni tal-armi tan-nar stabbiliti fl-Anness I tar-Regolament ta' Implimentazzjoni (UE) 2015/2403 bl-għan li tittejjeb iċ-ċarezza tagħhom, li jiġi evitat li jkun hemm ambigwitajiet għall-prattikanti, u li jiġi żgurat li l-ispeċifikazzjonijiet tekniċi jkunu applikabbli għat-tipi kollha ta' armi tan-nar.

               (4)

               Id-Direttiva 91/477/KEE ġiet emendata bid-Direttiva (UE) 2017/853 tal-Parlament Ewropew u tal-Kunsill (3). Id-Direttiva emendata tinkludi l-armi tan-nar diżattivati fil-kamp ta' applikazzjoni tagħha u tipprevedi wkoll il-klassifikazzjoni tagħhom filwaqt li tagħti definizzjoni ta' armi tan-nar diżattivati li tirrifletti l-prinċipji ġenerali tad-diżattivazzjoni tal-armi tan-nar kif stipulat fil-Protokoll kontra l-Iffabbrikar Illeċitu u t-Traffikar tal-Armi tan-Nar, il-Partijiet u l-Komponenti u l-Munizzjon tagħhom, li jissupplimenta l-Konvenzjoni tan-Nazzjonijiet Uniti kontra l-Kriminalità Organizzata Transnazzjonali, mehmuż mad-Deċiżjoni tal-Kunsill 2014/164/UE (4), li tittrasponi dak il-Protokoll fl-ordinament ġuridiku tal-Unjoni.

               (5)

               Jenħtieġ li r-regoli dwar id-diżattivazzjoni tal-armi tan-nar stabbiliti fir-Regolament ta' Implimentazzjoni (UE) 2015/2403 jirriflettu r-regoli l-ġodda dwar id-diżattivazzjoni li ġew introdotti bid-Direttiva (UE) 2017/853 u jkunu konformi magħhom.

               (6)

               Jenħtieġ li l-kamp ta' applikazzjoni tar-Regolament ta' Implimentazzjoni (UE) 2015/2403 jkopri l-armi tan-nar tal-kategoriji kollha elenkati fil-Parti II tal-Anness I tad-Direttiva 91/477/KEE.

               (7)

               Jenħtieġ li l-ispeċifikazzjonijiet tekniċi għad-diżattivazzjoni tal-armi tan-nar jipprevjenu r-riattivazzjoni tal-armi tan-nar bl-użu ta' għodod ordinarji.

               (8)

               L-ispeċifikazzjonijiet tekniċi għad-diżattivazzjoni tal-armi tan-nar jiffokaw fuq id-diżattivazzjoni ta' komponenti essenzjali tal-armi tan-nar, kif definit fid-Direttiva 91/477/KEE. Dan minħabba li d-Direttiva 91/477/KEE tagħti wkoll definizzjoni ta' armi tan-nar diżattivati li tinkludi l-ħtieġa li l-komponenti essenzjali kollha tal-arma tan-nar inkwistjoni jkunu nġiebu inoperabbli b'mod permanenti u li ma jkunux jistgħu jinqalgħu, jinbidlu jew jiġu modifikati b'mod li jippermetti li l-arma tan-nar b'xi mod tiġi attivata mill-ġdid. Jenħtieġ li l-ispeċifikazzjonijiet tekniċi għad-diżattivazzjoni tal-armi tan-nar japplikaw ukoll għad-diżattivazzjoni tal-kanen interkambjabbli (exchange barrels) li, billi huma oġġetti separati, ikollhom rabta teknika mal-armi tan-nar u huma maħsuba biex jiġu mmuntati fuq l-arma tan-nar li trid tiġi diżattivata.

               (9)

               Fuq talba tal-grupp ta' ħidma tal-esperti nazzjonali għad-diżattivazzjoni tal-armi tan-nar, l-ispeċifikazzjonijiet tekniċi reveduti ġew soġġetti għal test tal-istress li twettaq minn prattikanti nazzjonali tad-diżattivazzjoni tul perjodu ta' ħames ġimgħat, mid-9 ta' Frar sal-20 ta' Marzu 2017. B'mod partikolari, l-eżitu ta' dan it-test tal-istress wassal għad-deċiżjoni li jsir rieżami tal-preżentazzjoni tal-ispeċifikazzjonijiet għad-diżattivazzjoni. Għal raġunijiet ta' ċarezza, jenħtieġ li l-operazzjonijiet speċifiċi tad-diżattivazzjoni jiġu ppreżentati b'mod li ssir distinzjoni bejn it-tipi differenti ta' armi tan-nar.

               (10)

               Il-miżuri stipulati f'dan ir-Regolament huma skont l-opinjoni tal-Kumitat stabbilit bid-Direttiva 91/477/KEE.

               (11)

               Sabiex l-Istati Membri jagħmlu l-bidliet amministrattivi meħtieġa u jġibu l-prattiki tagħhom konformi ma' dan ir-Regolament ta' Implimentazzjoni emendat, jenħtieġ li dan ir-Regolament japplika tliet xhur wara li jidħol fis-seħħ,

         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) 2015/2403 huwa emendat kif ġej:

               (1)

               L-Artikolu 1(1) jinbidel b'dan li ġej:
               “1.   Dan ir-Regolament għandu japplika għall-armi tan-nar tal-kategoriji kollha elenkati fil-Parti II tal-Anness I tad-Direttiva 91/477/KEE.”

               (2)

               L-Artikolu 3(1) jinbidel b'dan li ġej:
               “1.   L-Istati Membri għandhom jaħtru awtorità pubblika kompetenti sabiex tivverifika li d-diżattivazzjoni tal-arma tan-nar tkun saret skont l-ispeċifikazzjonijiet tekniċi stabbiliti fl-Anness I (‘l-entità ta' verifika’).”

               (3)

               L-Artikolu 5 jinbidel b'dan li ġej:
               “L-Artikolu 5
               Immarkar tal-armi tan-nar diżattivati
               L-armi tan-nar diżattivati għandhom jiġu mmarkati b'marka unika komuni skont il-mudell stabbilit fl-Anness II li tindika li ġew diżattivati skont l-ispeċifikazzjonijiet tekniċi stabbiliti fl-Anness I. Il-marka titwaħħal mill-entità ta' verifika mal-komponenti essenzjali kollha mmodifikati għad-diżattivazzjoni tal-arma tan-nar u għandha tissodisfa l-kriterji li ġejjin:

                           (a)

                           tkun viżibbli b'mod ċar u ma tistax titneħħa;

                           (b)

                           ikollha tagħrif dwar l-Istat Membru fejn twettqet id-diżattivazzjoni u dwar l-entità ta' verifika li ċċertifikat id-diżattivazzjoni;

                           (c)

                           jinżamm(u) n-numru/i tas-serje oriġinali tal-arma tan-nar.”

               (4)

               L-Anness I jinbidel bit-test stabbilit fl-Anness I ta' dan ir-Regolament;

               (5)

               L-Anness II jinbidel bit-test stabbilit fl-Anness II ta' dan ir-Regolament;

               (6)

               L-Anness III jinbidel bit-test stabbilit fl-Anness III ta' dan ir-Regolament.

         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mit-28 ta' Ġunju 2018.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Marzu 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 256, 13.9.1991, p. 51.

      (2)  Ir-Regolament ta' Implimentazzjoni tal-Kummissjoni (UE) 2015/2403 tal-15 ta' Diċembru 2015 li jistabbilixxi linji gwida komuni dwar l-istandards u t-tekniki tad-diżattivazzjoni sabiex ikun żgurat li l-armi tan-nar diżattivati jiġu inoperabbli irreversibilment (ĠU L 333, 19.12.2015, p. 62).

      (3)  Id-Direttiva (UE) 2017/853 tal-Parlament Ewropew u tal-Kunsill tas-17 ta' Mejju 2017 li temenda d-Direttiva tal-Kunsill 91/477/KEE dwar il-kontroll tal-akkwist u l-pussess ta' armi (ĠU L 137, 24.5.2017, p. 22).

      (4)  Id-Deċiżjoni tal-Kunsill 2014/164/UE tal-11 ta' Frar 2014 dwar il-konklużjoni, f'isem l-Unjoni Ewropea, tal-Protokoll kontra l-iffabbrikar Illeċitu u t-Traffikar tal-Armi tan-Nar, il-Partijiet u l-Komponenti u l-Munizzjon tagħhom, li jissupplimenta l-Konvenzjoni tan-Nazzjonijiet Uniti kontra l-Kriminalità Organizzata Transnazzjonali (ĠU L 89, 25.3.2014, p. 7).

      ANNESS I

         Speċifikazzjonijiet tekniċi dwar id-diżattivazzjoni tal-armi tan-nar

                  —

                  L-operazzjonijiet ta' diżattivazzjoni li għandhom jitwettqu sabiex l-armi tan-nar jinġiebu inoperabbli b'mod irriversibbli huma definiti fuq il-bażi ta' tliet tabelli:

                              —

                              Fit-Tabella I hemm elenkati t-tipi differenti ta' armi tan-nar;

                              —

                              It-Tabella II tistabbilixxi l-prinċipji ġenerali li għandhom jiġu segwiti waqt l-operazzjonijiet biex l-armi tan-nar jinġiebu inoperabbli b'mod irriversibbli;

                              —

                              Fit-Tabella III jiġu deskritti l-operazzjonijiet speċifiċi għal kull tip ta' arma tan-nar li għandhom jitwettqu biex l-armi tan-nar jinġiebu inoperabbli b'mod irriversibbli.

                  —

                  L-ispeċifikazzjonijiet tekniċi għad-diżattivazzjoni tal-armi tan-nar għandhom jipprevjenu r-riattivazzjoni tal-armi tan-nar bl-użu ta' għodod komuni.

                  —

                  L-ispeċifikazzjonijiet tekniċi għad-diżattivazzjoni tal-armi tan-nar jiffokaw fuq id-diżattivazzjoni ta' komponenti essenzjali tal-armi tan-nar, kif definit fid-Direttiva 91/477/KEE. L-ispeċifikazzjonijiet tekniċi għad-diżattivazzjoni tal-armi tan-nar stipulati fl-Anness I japplikaw ukoll għad-diżattivazzjoni ta' kanen interkambjabbli li, billi huma oġġetti separati, għandhom rabta teknika mal-armi tan-nar u huma maħsuba biex jiġu mmuntati fuq l-arma tan-nar li għandha tiġi diżattivata.

                  —

                  Sabiex tiġi żgurata l-applikazzjoni korretta u uniformi tal-operazzjonijiet tad-diżattivazzjoni tal-armi tan-nar, il-Kummissjoni għandha telabora definizzjonijiet f'kooperazzjoni mal-Istati Membri.

         Tabella I

         Lista ta' tipi ta' armi tan-nar

                  Tipi ta' Armi tan-Nar

                  1

                  Pistoli (ta' sparatura waħda, semi-awtomatiċi)

                  2

                  Rivolvers (inklużi rivolvers b'ikkargar miċ-ċilindru)

                  3

                  Armi tan-nar twal ta' sparatura waħda (mhux bi break action)

                  4

                  Armi tan-nar bi break action (eż. b'kanna mingħajr raddi spirali, b'kanna b'raddi spirali, ikkumbinati, b'falling/rolling block action, armi tan-nar qosra u twal)

                  5

                  Armi tan-nar twal b'ripetizzjoni (b'kanna mingħajr raddi spirali, b'kanna b'raddi spirali)

                  6

                  Armi tan-nar twal semi-awtomatiċi (b'kanna mingħajr raddi spirali, b'kanna b'raddi spirali)

                  7

                  Armi tan-nar awtomatiċi: eż. azzarini tal-assalt, (sub)mitraljatriċi, pistoli awtomatiċi

                  8

                  Armi tan-nar b'ikkargar mill-muzzle, inkluż bi break action (għajr rivolvers b'ikkargar miċ-ċilindru)

         Tabella II

         Prinċipji Ġenerali

      Il-prevenzjoni taż-żarmar tal-komponenti essenzjali tal-armi tan-nar permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding.
      Dan il-proċess jista' jsir wara kontroll mill-Awtorità Nazzjonali, abbażi tal-liġijiet nazzjonali.
      Ebusija tal-inserzjonijiet: L-entità li tkun qed twettaq id-diżattivazzjoni għandha tiżgura li l-pinnijiet/it-tappijiet/il-vireg użati jkollhom ebusija ta' mill-inqas 40 HRC, u li l-materjal li jintuża għall-iwweldjar iżomm il-partijiet iwweldjati flimkien b'mod permanenti u effettiv.

         Tabella III

         Operazzjonijiet speċifiċi skont it-tip ta' arma tan-nar

                              1.

                              PISTOLI (TA' SPARATURA WAĦDA, SEMI-AWTOMATIĊI)

                  1.1

               Il-kanna: Aqta' xaqq lonġitudinali fil-kanna, inkluż tul iċ-ċejmber, jekk ikun preżenti (wisa': >
                      il-kalibru; tul: tliet darbiet it-tul taċ-ċejmber għal kanen b'raddi spirali, u darbtejn it-tul taċ-ċejmber għal kanen mingħajr raddi spirali.

                  1.2

                  Il-kanna: Għall-pistoli kollha, għajr dawk b'kanen bi break action, trid tiġi ddrilljata toqba fiż-żewġ ħitan taċ-ċejmber, li fiha jrid jiddaħħal u jiġi wweldjat b'mod solidu pinn tal-azzar imwebbes (dijametru > 50 % taċ-ċejmber, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu. Alternattivament, fiċ-ċejmber irid jiddaħħal tapp tal-istess daqs tal-qoxra tal-iskartoċċ, li jrid jiġi wweldjat fih b'mod solidu.

                  1.3

                  Il-kanna: Jekk ikun hemm rampa tal-alimentazzjoni, din għandha titneħħa.

                  1.4

                  Il-kanna: Il-kanna trid titwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding. Għal dan l-iskop jista' jintuża pinn bħal dak li jintuża għall-operazzjoni 1.2.

                  1.5

                  Il-kanna: Għal kanen interkambjabbli li ma jkunux f'pistola għandhom jiġu applikati l-operazzjonijiet 1.1 – 1.4 u 1.19 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  1.6

                  Il-blokka tal-kulatta/ras il-firroll: Neħħi jew qassar il-pinn tal-isparar.

                  1.7

                  Il-blokka tal-kulatta/ras il-firroll: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta għandu jitneħħa. L-imqabad tas-sokor kollha jridu jitneħħew, jew għandhom jiġu mdgħajfa b'mod sostanzjali.

                  1.8

                  Il-blokka tal-kulatta/ras il-firroll: Iwweldja t-toqba tal-pinn tal-isparar.

                  1.9

                  Is-slajd: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul is-superfiċje għandu jitneħħa.

                  1.10

                  Is-slajd: Neħħi l-pinn tal-isparar.

                  1.11

                  Is-slajd: Neħħi l-imqabad tas-sokor fl-islajd.

                  1.12

                  Is-slajd: Fejn applikabbli, illima n-naħa ta' ġewwa tax-xifer tas-sokor tal-parti tal-ħruġ fl-islajd b'angolu ta' bejn 45 grad u 75 grad.

                  1.13

                  Is-slajd: Jekk il-blokka tal-kulatta tista' titneħħa minn fuq il-mekkaniżmu tal-islajd, il-blokka tal-kulatta diżattivata trid titwaħħal b'mod permanenti mal-mekkaniżmu tal-islajd.

                  1.14

                  Qafas/Receiver: Jekk ikun hemm rampa tal-alimentazzjoni, din għandha titneħħa.

                  1.15

                  Qafas/Receiver: Illima mill-inqas 2/3 tal-binarji tal-islajd fuq iż-żewġ naħat tal-qafas.

                  1.16

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  1.17

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  1.18

                  Sistema awtomatika: Eqred il-pistun tal-gass, il-pajp tal-gass u l-fetħa tal-gass billi taqta' jew tiwweldja.

                  1.19

                  Sistema awtomatika: Jekk ma jkunx hemm pistun tal-gass, neħħi l-pajp tal-gass. Jekk il-kanna tintuża bħala pistun tal-gass, iwweldja l-kanna diżattivata mal-qafas. F'kull każ fejn ikun hemm kanna b'bokka tal-gass, din għandha tingħalaq b'iwweldjar.

                  1.20

                  Magazzins: Iwweldja spottjaturi fil-magazzin, jew uża miżuri xierqa bi grad ekwivalenti ta' permanenza, skont it-tip ta' arma u skont il-materjal li minnu hi magħmula, sabiex ma jkunx possibbli li jitneħħa l-magazzin.

                  1.21

                  Magazzins: Jekk il-magazzin ikun nieqes, iwweldja spottjaturi fil-post fejn jidħol il-magazzin, jew uża miżuri xierqa, jew waħħal sokra li tipprevjeni, b'mod permanenti, li jiddaħħal magazzin.

                  1.22

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  1.23

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              2.

                              RIVOLVERS (INKLUŻI RIVOLVERS B'IKKARGAR MIĊ-ĊILINDRU)

                  2.1

               Il-kanna: Aqta' xaqq lonġitudinali (wisa' >
                      il-kalibru; tul: minimu ta'
                      it-tul tal-kanna mill-forcing cone).

                  2.2

                  Il-kanna: Trid tiġi ddrilljata toqba fiż-żewġ ħitan tal-kanna (ħdejn il-forcing cone), li fiha jrid jiddaħħal u jiġi wweldjat b'mod solidu pinn tal-azzar imwebbes (dijametru > 50 % tal-kalibru, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu. Bħala alternattiva, iwweldja fil-kanna, b'mod solidu, tapp tal-azzar imwebbes li jidħol sew fit-toqba (tul: mill-inqas nofs it-tul taċ-ċejmber taċ-ċilindru), u qis li tibda fuq in-naħa taċ-ċilindru.

                  2.3

                  Il-kanna: Il-kanna trid titwaħħal mal-qafas b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding. Għal dan l-iskop jista' jintuża pinn bħal dak li jintuża għall-operazzjoni 2.2.

                  2.4

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 2.1 – 2.3 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  2.5

                  Ċilindru: Illima l-ħitan interni kollha miċ-ċilindru, għal minimu ta' 2/3 tat-tul tiegħu. Neħħi kemm jista' jkun mill-ħitan interni taċ-ċilindru, idealment sad-dijamteru tal-qoxra tal-iskartoċċ u mingħajr ma ttaqqab il-ħajt estern.

                  2.6

                  Ċilindru: Jekk jista' jkun, iwweldja biex tiġi evitata t-tneħħija taċ-ċilindru mill-qafas, jew ħu miżuri xierqa, bħal twaħħil b'pinn, li jagħmluha impossibbli li ċ-ċilindru jitneħħa.

                  2.7

                  Ċilindru: Għal ċilindri ta' rikambju mhux armati fuq arma tan-nar, għandha tiġi applikata l-operazzjoni 2.5. Barra minn hekk, għandu jiġi żgurat b'mod permanenti li ċ-ċilindru ma jkunx jista' jiġi armat fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  2.8

                  Qafas/Receiver:Kabbar it-toqba tal-pinn tal-isparar għal daqs tliet darbiet akbar mid-daqs oriġinali tagħha.

                  2.9

                  Qafas/Receiver:Neħħi jew qassar il-pinn tal-isparar.

                  2.10

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  2.11

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  2.12

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  2.13

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              3.

                              ARMI TAN-NAR TWAL TA' SPARATURA WAĦDA (MHUX BI BREAK ACTION)

                  3.1

               Il-kanna: Aqta' xaqq lonġitudinali fil-kanna, inkluż tul iċ-ċejmber, jekk ikun preżenti (wisa': >
                      il-kalibru; tul: tliet darbiet it-tul taċ-ċejmber għal kanen b'raddi spirali, u darbtejn it-tul taċ-ċejmber għal kanen mingħajr raddi spirali.

                  3.2

                  Il-kanna: Trid tiġi ddrilljata toqba fiż-żewġ ħitan taċ-ċejmber, li fiha jrid jiddaħħal u jiġi wweldjat b'mod solidu pinn tal-azzar imwebbes (dijametru > 50 % taċ-ċejmber, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu. Alternattivament, fiċ-ċejmber irid jiddaħħal tapp tal-istess daqs tal-qoxra tal-iskartoċċ qabel jiġi wweldjat fih b'mod solidu.

                  3.3

                  Il-kanna: Jekk ikun hemm rampa tal-alimentazzjoni, din għandha titneħħa.

                  3.4

                  Il-kanna: Il-kanna trid titwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding. Għal dan l-iskop jista' jintuża pinn bħal dak li jintuża għall-operazzjoni 3.2.

                  3.5

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 3.1 – 3.4 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  3.6

                  Il-blokka tal-kulatta/ras il-firroll: Neħħi jew qassar il-pinn tal-isparar.

                  3.7

                  Il-blokka tal-kulatta/ras il-firroll: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta għandu jitneħħa. L-imqabad tas-sokor kollha jridu jitneħħew, jew għandhom jiġu mdgħajfa b'mod sostanzjali.

                  3.8

                  Il-blokka tal-kulatta/ras il-firroll: Iwweldja t-toqba tal-pinn tal-isparar.

                  3.9

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  3.10

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  3.11

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  3.12

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              4.

                              ARMI TAN-NAR BI BREAK ACTION (eż. B'KANNA MINGĦAJR RADDI SPIRALI, B'KANNA B'RADDI SPIRALI, IKKUMBINATI, B'FALLING/ROLLING BLOCK ACTION, ARMI TAN-NAR QOSRA U TWAL)

                  4.1

               Il-kanna: Aqta' xaqq lonġitudinali fil-kanna, inkluż tul iċ-ċejmber, jekk ikun preżenti (wisa': >
                      il-kalibru; tul: tliet darbiet it-tul taċ-ċejmber għal kanen b'raddi spirali, u darbtejn it-tul taċ-ċejmber għal kanen mingħajr raddi spirali. Għal armi tan-nar li ma għandhomx ċejmber inkluż fil-kanna, aqta' xaqq lonġitudinali (wisa' >
                      il-kalibru; tul: minimu ta'
                      it-tul tal-kanna mill-forcing cone).

                  4.2

                  Il-kanna: Fiċ-ċejmber għandu jiġi wweldjat b'mod solidu tapp li jidħol issikkat. Dan għandu jkun twil mill-inqas 2/3 tat-tul taċ-ċejmber, u għandu jiġi posizzjonat l-aktar viċin tal-blokka kemm jista' jkun.

                  4.3

                  Il-kanna: Jekk ikun hemm rampa tal-alimentazzjoni, din għandha titneħħa.

                  4.4

                  Il-kanna: Il-kanna trid titwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding.

                  4.5

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 4.1 – 4.4 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  4.6

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  4.7

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  4.8

                  Mekkaniżmu: Illima kon ta' mill-inqas 60 grad (l-angolu tal-quċċata), sabiex tasal jew għal dijametru tal-bażi ta' mill-inqas 10 mm jew għad-dijametru ta' wiċċ il-kulatta.

                  4.9

                  Mekkaniżmu: Neħħi l-pinn tal-isparar, kabbar it-toqba tal-pinn tal-isparar għal dijametru minimu ta' 5 mm u wweldja t-toqba tal-pinn tal-isparar.

                  4.10

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  4.11

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              5.

                              ARMI TAN-NAR TWAL B'RIPETIZZJONI (B'KANNA MINGĦAJR RADDI SPIRALI, B'KANNA B'RADDI SPIRALI)

                  5.1

               Il-kanna: Aqta' xaqq lonġitudinali fil-kanna, inkluż tul iċ-ċejmber, jekk ikun preżenti (wisa': >
                      il-kalibru; tul: tliet darbiet it-tul taċ-ċejmber għal kanen b'raddi spirali, u darbtejn it-tul taċ-ċejmber għal kanen mingħajr raddi spirali. Għal armi tan-nar li ma għandhomx ċejmber inkluż fil-kanna, aqta' xaqq lonġitudinali (wisa' >
                      il-kalibru; tul: minimu ta'
                      it-tul tal-kanna mill-forcing cone).

                  5.2

                  Il-kanna: Trid tiġi ddrilljata toqba fiż-żewġ ħitan taċ-ċejmber, li fiha jrid jiddaħħal u jiġi wweldjat b'mod solidu pinn tal-azzar imwebbes (dijametru > 50 % taċ-ċejmber, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu. Alternattivament, fiċ-ċejmber irid jiddaħħal tapp tal-istess daqs tal-qoxra tal-iskartoċċ qabel jiġi wweldjat fih b'mod solidu.

                  5.3

                  Il-kanna: Jekk ikun hemm rampa tal-alimentazzjoni, din għandha titneħħa.

                  5.4

                  Il-kanna: Il-kanna trid titwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding. Għal dan l-iskop jista' jintuża pinn bħal dak li jintuża għall-operazzjoni 5.2.

                  5.5

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 5.1 – 5.4 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  5.6

                  Il-blokka tal-kulatta/ras il-firroll: Neħħi jew qassar il-pinn tal-isparar.

                  5.7

                  Il-blokka tal-kulatta/ras il-firroll: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta għandu jitneħħa. L-imqabad tas-sokor kollha jridu jitneħħew, jew għandhom jiġu mdgħajfa b'mod sostanzjali.

                  5.8

                  Il-blokka tal-kulatta/ras il-firroll: Iwweldja t-toqba tal-pinn tal-isparar.

                  5.9

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  5.10

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  5.11

                  Magazzins: Iwweldja spottjaturi fil-magazzin, jew uża miżuri xierqa bi grad ekwivalenti ta' permanenza, skont it-tip ta' arma u skont il-materjal li minnu hi magħmula, sabiex ma jkunx possibbli li jitneħħa l-magazzin.

                  5.12

                  Magazzins: Jekk il-magazzin ikun nieqes, iwweldja spottjaturi fil-post fejn jidħol il-magazzin, jew uża miżuri xierqa, jew waħħal sokra li tipprevjeni, b'mod permanenti, li jiddaħħal magazzin.

                  5.13

                  Magazzins: Għal magazzins f'għamla ta' tubu, għaddi pinn wieħed jew aktar tal-azzar imwebbes minn ġol-magazzin, minn ġewwa ċ-ċejmber u mill-qafas, b'mod li dawn jeħlu ma' xulxin b'mod permanenti. Weħħel flimkien permezz ta' wweldjar.

                  5.14

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  5.15

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              6.

                              ARMI TAN-NAR TWAL SEMI-AWTOMATIĊI (B'KANNA MINGĦAJR RADDI SPIRALI, B'KANNA B'RADDI SPIRALI)

                  6.1

               Il-kanna: Aqta' xaqq lonġitudinali fil-kanna, inkluż tul iċ-ċejmber, jekk ikun preżenti (wisa': >
                      il-kalibru; tul: tliet darbiet it-tul taċ-ċejmber għal kanen b'raddi spirali, u darbtejn it-tul taċ-ċejmber għal kanen mingħajr raddi spirali. Għal armi tan-nar li ma għandhomx ċejmber inkluż fil-kanna, aqta' xaqq lonġitudinali (wisa' >
                      il-kalibru; tul: minimu ta'
                      it-tul tal-kanna mill-forcing cone).

                  6.2

                  Il-kanna: Trid tiġi ddrilljata toqba fiż-żewġ ħitan taċ-ċejmber, li fiha jrid jiddaħħal u jiġi wweldjat b'mod solidu pinn tal-azzar imwebbes (dijametru > 50 % taċ-ċejmber, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu. Alternattivament, fiċ-ċejmber irid jiddaħħal tapp tal-istess daqs tal-qoxra tal-iskartoċċ qabel jiġi wweldjat fih b'mod solidu.

                  6.3

                  Il-kanna: Jekk ikun hemm rampa tal-alimentazzjoni, din għandha titneħħa.

                  6.4

                  Il-kanna: Il-kanna trid titwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding. Għal dan l-iskop jista' jintuża pinn bħal dak li jintuża għall-operazzjoni 6.2.

                  6.5

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 6.1 – 6.4 u 6.12 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  6.6

                  Il-blokka tal-kulatta/ras il-firroll: Neħħi jew qassar il-pinn tal-isparar.

                  6.7

                  Il-blokka tal-kulatta/ras il-firroll: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta għandu jitneħħa. L-imqabad tas-sokor kollha jridu jitneħħew, jew għandhom jiġu mdgħajfa b'mod sostanzjali.

                  6.8

                  Il-blokka tal-kulatta/ras il-firroll: Iwweldja t-toqba tal-pinn tal-isparar.

                  6.9

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  6.10

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  6.11

                  Sistema awtomatika: Eqred il-pistun tal-gass, il-pajp tal-gass u l-fetħa tal-gass billi taqta' jew tiwweldja.

                  6.12

                  Sistema awtomatika: Jekk ma jkunx hemm pistun tal-gass, neħħi l-pajp tal-gass. Jekk il-kanna tintuża bħala pistun tal-gass, iwweldja l-kanna diżattivata mal-qafas. F'kull każ fejn ikun hemm kanna b'bokka tal-gass, din għandha tingħalaq b'iwweldjar.

                  6.13

                  Sistema awtomatika: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta u f'postijiet oħra għandu jitneħħa, sabiex il-firroll jew il-blokka tal-kulatta jitnaqqsu b'mill-inqas 50 % tal-piż oriġinali tagħhom. Iwweldja l-blokka tal-kulatta mal-arma tan-nar biex dawn jeħlu flimkien b'mod permanenti; bonding, jew bl-użu ta' miżuri xierqa simili bi grad ekwivalenti ta' permanenza.

                  6.14

                  Sistema awtomatika: F'każijiet fejn l-irjus tal-firrolli jkunu inkorporati f'portatur tal-firroll, il-portatur għandu jitnaqqas b'mill-inqas 50 %. Ras il-firroll trid tiġi mwaħħla b'mod permanenti mal-portatur, filwaqt li l-portatur irid jiġi mwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding.

                  6.15

                  Magazzins: Iwweldja spottjaturi fil-magazzin, jew uża miżuri xierqa bi grad ekwivalenti ta' permanenza, skont it-tip ta' arma u skont il-materjal li minnu hi magħmula, sabiex ma jkunx possibbli li jitneħħa l-magazzin.

                  6.16

                  Magazzins: Jekk il-magazzin ikun nieqes, iwweldja spottjaturi fil-post fejn jidħol il-magazzin, jew uża miżuri xierqa, jew waħħal sokra li tipprevjeni, b'mod permanenti, li jiddaħħal magazzin.

                  6.17

                  Magazzins: Għal magazzins f'għamla ta' tubu, għaddi pinn wieħed jew aktar tal-azzar imwebbes minn ġol-magazzin, minn ġewwa ċ-ċejmber u mill-qafas, b'mod li dawn jeħlu ma' xulxin b'mod permanenti. Weħħel flimkien permezz ta' wweldjar.

                  6.18

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  6.19

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              7.

                              ARMI TAN-NAR AWTOMATIĊI: eż. AZZARINI TAL-ASSALT, (SUB)MITRALJATRIĊI, PISTOLI AWTOMATIĊI

                  7.1

               Il-kanna: Aqta' xaqq lonġitudinali fil-kanna, inkluż tul iċ-ċejmber, jekk ikun preżenti (wisa': >
                      il-kalibru; tul: tliet darbiet it-tul taċ-ċejmber għal kanen b'raddi spirali, u darbtejn it-tul taċ-ċejmber għal kanen mingħajr raddi spirali.

                  7.2

                  Il-kanna: Trid tiġi ddrilljata toqba fiż-żewġ ħitan taċ-ċejmber, li fiha jrid jiddaħħal u jiġi wweldjat b'mod solidu pinn tal-azzar imwebbes (dijametru > 50 % taċ-ċejmber, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu. Alternattivament, fiċ-ċejmber irid jiddaħħal tapp tal-istess daqs tal-qoxra tal-iskartoċċ qabel jiġi wweldjat fih b'mod solidu.

                  7.3

                  Il-kanna: Jekk ikun hemm rampa tal-alimentazzjoni, din għandha titneħħa.

                  7.4

                  Il-kanna: Il-kanna trid titwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding. Għal dan l-iskop jista' jintuża pinn bħal dak li jintuża għall-operazzjoni 7.2.

                  7.5

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 7.1 – 7.3 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  7.6

                  Il-blokka tal-kulatta/ras il-firroll: Neħħi jew qassar il-pinn tal-isparar.

                  7.7

                  Il-blokka tal-kulatta/ras il-firroll: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta għandu jitneħħa. L-imqabad tas-sokor kollha jridu jitneħħew, jew għandhom jiġu mdgħajfa b'mod sostanzjali.

                  7.8

                  Il-blokka tal-kulatta/ras il-firroll: Iwweldja t-toqba tal-pinn tal-isparar.

                  7.9

                  Slajd (għal pistoli awtomatiċi): Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul is-superfiċje għandu jitneħħa.

                  7.10

                  Slajd (għal pistoli awtomatiċi): Neħħi l-pinn tal-isparar.

                  7.11

                  Slajd (għal pistoli awtomatiċi): Neħħi l-imqabad tas-sokor fl-islajd.

                  7.12

                  Slajd (għal pistoli awtomatiċi): Fejn applikabbli, illima n-naħa ta' ġewwa tax-xifer tas-sokor tal-parti tal-ħruġ fl-islajd b'angolu ta' bejn 45 grad u 75 grad.

                  7.13

                  Slajd (għal pistoli awtomatiċi): Jekk il-blokka tal-kulatta tista' titneħħa minn fuq il-mekkaniżmu tal-islajd, il-blokka tal-kulatta diżattivata trid titwaħħal b'mod permanenti mal-mekkaniżmu tal-islajd.

                  7.14

                  Qafas/Receiver (għal pistoli awtomatiċi): Jekk ikun hemm rampa tal-alimentazzjoni, din għandha titneħħa.

                  7.15

                  Qafas/Receiver (għal pistoli awtomatiċi): Illima mill-inqas 2/3 tal-binarji tal-islajd fuq iż-żewġ naħat tal-qafas.

                  7.16

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  7.17

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  7.18

                  Sistema awtomatika: Eqred il-pistun tal-gass, il-pajp tal-gass u l-fetħa tal-gass billi taqta' jew tiwweldja.

                  7.19

                  Sistema awtomatika: Jekk ma jkunx hemm pistun tal-gass, neħħi l-pajp tal-gass. Jekk il-kanna tintuża bħala pistun tal-gass, iwweldja l-kanna diżattivata mal-qafas. F'kull każ fejn ikun hemm kanna b'bokka tal-gass, din għandha tingħalaq b'iwweldjar.

                  7.20

                  Sistema awtomatika: Illima jew neħħi wiċċ il-kulatta b'angolu ta' bejn 45 grad u 75 grad, imkejjel mill-angolu tal-wiċċ oriġinali. Il-materjal kollu tul wiċċ il-kulatta u f'postijiet oħra għandu jitneħħa, sabiex il-firroll jew il-blokka tal-kulatta jitnaqqsu b'mill-inqas 50 % tal-piż oriġinali tagħhom. Iwweldja l-blokka tal-kulatta mal-arma tan-nar biex dawn jeħlu flimkien b'mod permanenti; bonding, jew bl-użu ta' miżuri xierqa simili bi grad ekwivalenti ta' permanenza.

                  7.21

                  Sistema awtomatika: F'każijiet fejn l-irjus tal-firrolli jkunu inkorporati f'portatur tal-firroll, il-portatur għandu jitnaqqas b'mill-inqas 50 %. Ras il-firroll trid tiġi mwaħħla b'mod permanenti mal-portatur, filwaqt li l-portatur irid jiġi mwaħħal mal-arma tan-nar b'mod permanenti permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding.

                  7.22

                  Magazzins: Iwweldja spottjaturi fil-magazzin, jew uża miżuri xierqa bi grad ekwivalenti ta' permanenza, skont it-tip ta' arma u skont il-materjal li minnu hi magħmula, sabiex ma jkunx possibbli li jitneħħa l-magazzin.

                  7.23

                  Magazzins: Jekk il-magazzin ikun nieqes, iwweldja spottjaturi fil-post fejn jidħol il-magazzin, jew uża miżuri xierqa, jew waħħal sokra li tipprevjeni, b'mod permanenti, li jiddaħħal magazzin.

                  7.24

                  Magazzins: Għal magazzins f'għamla ta' tubu, għaddi pinn wieħed jew aktar tal-azzar imwebbes minn ġol-magazzin, minn ġewwa ċ-ċejmber u mill-qafas, b'mod li dawn jeħlu ma' xulxin b'mod permanenti. Weħħel flimkien permezz ta' wweldjar.

                  7.25

                  Silenzjatur/Suppressor: Jekk is-silenzjatur/suppressor huwa parti mill-arma, ipprevjeni t-tneħħija tas-silenzjatur/suppressor minn mal-kanna b'mod permanenti permezz ta' pinn tal-azzar imwebbes jew permezz ta' wweldjar, bonding, jew bl-użu ta' miżuri xierqa simili bi grad ekwivalenti ta' permanenza.

                  7.26

                  Silenzjatur/Suppressor: Fejn possibbli, neħħi l-partijiet ta' ġewwa kollha u l-punti fejn dawn jeħlu mal-moderatur, b'mod li jibqa' biss tubu. Iddrillja toqob ta' dijametru akbar mill-kalibru tal-arma tan-nar, f'intervalli lonġitudinali ta' 3 cm (armi tan-nar qosra) jew ta' 5 cm (armi tan-nar twal), ġol-kejsing, u ppenetra wkoll iċ-ċejmber ta' espansjoni. Alternattivament, aqta' xaqq lonġitudinali ta' mill-inqas 6 mm mit-tarf ta' quddiem sat-tarf ta' wara li jgħaddi wkoll minn ġol-kejsing u li jippenetra ċ-ċejmber ta' espansjoni.

                              8.

                              ARMI TAN-NAR B'IKKARGAR MILL-MUZZLE, INKLUŻ BI BREAK ACTION (GĦAJR RIVOLVERS B'IKKARGAR MIĊ-ĊILINDRU)

                  8.1

               Il-kanna: Aqta' xaqq lonġitudinali fil-kanna, inkluż tul il-kompartiment ta' kombustjoni, jekk ikun preżenti (wisa': >
                      il-kalibru; tul: tliet darbiet id-dijametru tal-balla. Għal armi tan-nar li ma għandhomx kompartiment ta' kombustjoni inkluż fil-kanna, aqta' xaqq lonġitudinali (wisa' >
                      il-kalibru; tul: minimu ta'
                      it-tul tal-kanna mill-forcing cone).

                  8.2

                  Il-kanna: Għal armi tan-nar b'kompartiment ta' kombustjoni inkluż fil-kanna, trid tiġi ddrilljata toqba fiż-żewġ ħitan u minn ġol-kompartiment ta' kombustjoni, biex fiha jiddaħħal u jiġi wweldjat b'mod solidu pinn tal-azzar imwebbes (dijametru > 50 % taċ-ċejmber, min. ta' 4,5 mm). L-istess pinn jista' jintuża biex il-kanna titwaħħal mal-mekkaniżmu.
                  Għal armi tan-nar li ma għandhomx kompartiment ta' kombustjoni inkluż fil-kanna, minn ġol-forcing cone iwweldja b'mod solidu fil-kanna tapp tal-azzar imwebbes li jidħol sew fit-toqba (tul: mill-inqas darbtejn it-tul tad-dijametru tal-balla).

                  8.3

                  Il-kanna: Għal kanen interkambjabbli mhux armati fuq l-arma tan-nar għandhom jiġu applikati l-operazzjonijiet 8.1 – 8.2 skont kif applikabbli. Barra minn hekk, għandu jiġi żgurat b'mod permanenti li l-kanen ma jkunux jistgħu jiġu armati fuq arma tan-nar, u dan għandu jsir permezz ta' wweldjar jew bl-użu ta' miżuri xierqa simili bi grad ekwivalenti ta' permanenza, bħall-bonding jew qtugħ.

                  8.4

                  F'każ li l-arma jkollha break action: Illima kon ta' mill-inqas 60 grad (l-angolu tal-quċċata), sabiex tasal jew għal dijametru tal-bażi ta' mill-inqas 10 mm jew għad-dijametru ta' wiċċ il-kulatta.

                  8.5

                  F'każ li l-arma jkollha break action: Neħħi l-pinn tal-isparar, kabbar it-toqba tal-pinn tal-isparar għal dijametru minimu ta' 5 mm u wweldja t-toqba tal-pinn tal-isparar.

                  8.6

                  Mekkaniżmu tal-grillu: Għandu jiġi żgurat li tinqered ir-rabta operattiva fiżika bejn ix-xafra tal-grillu u l-martell, l-istriker jew is-sear. Fejn applikabbli, iwweldja l-mekkaniżmu tal-grillu fil-parti ta' ġewwa tal-qafas/tar-receiver b'mod li jagħqad. Jekk ma jkunx possibbli li l-mekkaniżmu tal-grillu jiġi wweldjat b'mod li jagħqad, neħħi l-mekkaniżmu tal-grillu u imla l-kumpartiment b'kalda tal-iwweldjar jew b'raża epossidika.

                  8.7

                  Mekkaniżmu tal-grillu: Il-mekkaniżmu tal-grillu u/jew il-qafas tal-mekkaniżmu tal-grillu għandu jiġi wweldjat mar-receiver/mal-qafas (fil-każ ta' qafas tal-azzar), jew għandu jitwaħħal mar-receiver/mal-qafas b'kolla li tiflaħ għal temperaturi għoljin (fil-każ ta' qafas magħmul minn metall ħafif jew minn materjal polimeru).

                  8.8

                  Nippli/toqob: Neħħi jew iwweldja n-nippla/i, iwweldja t-toqba/toqob.

                  8.9

                  Kompartimenti ta' kombustjoni separati (multipli) (għajr iċ-ċilindru): Għal armi tan-nar b'kompartimenti ta' kombustjoni separati jew multipli, neħħi l-ħajt intern/ħitan interni mill-kompartiment(i) ta' kombustjoni billi tillima(hom) għal mill-inqas 2/3 tat-tul tiegħu/tagħhom. Neħħi kemm jista' jkun mill-ħajt intern/ħitan interni, idealment billi tasal għad-dijametru tal-kalibru tal-arma.

      ANNESS II

         Mudell għall-immarkar tal-armi tan-nar diżattivati

                  (1)

                  Marka tad-diżattivazzjoni (għandha tibqa' “EU” għall-marki nazzjonali kollha)

                  (2)

                  Pajjiż tad-diżattivazzjoni – kodiċi internazzjonali uffiċjali

                  (3)

                  Simbolu tal-entità li ċċertifikat id-diżattivazzjoni tal-arma tan-nar

                  (4)

                  Sena tad-diżattivazzjoni

            Il-marka sħiħa titwaħħal biss fuq il-qafas tal-arma tan-nar, filwaqt li l-marka tad-diżattivazzjoni (1) u l-pajjiż tad-diżattivazzjoni (2) jitwaħħlu fuq il-komponenti essenzjali l-oħra kollha.

      ANNESS III

         Mudell taċ-ċertifikat għal armi tan-nar diżattivati

      (dan iċ-ċertifikat għandu jitħejja fuq karta mhux falsifikabbli)

                  Il-logo tal-UE

                  Isem l-entità li vverifikat u ċċertifikat il-konformità tad-diżattivazzjoni
                  Il-logo

                     ĊERTIFIKAT TA' DIŻATTIVAZZJONI

                     Numru taċ-Ċertifikat:

                  Il-miżuri ta' diżattivazzjoni huma konformi mar-rekwiżiti tal-ispeċifikazzjonijiet tekniċi għad-diżattivazzjoni tal-armi tan-nar skont kif stabbiliti fl-Anness I tar-Regolament ta' Implimentazzjoni tal-Kummissjoni (UE) 2018/337 tal-5 ta' Marzu 2018.

                     Isem l-entità li wettqet id-diżattivazzjoni:

                     Pajjiż:

                     Id-data/is-sena taċ-ċertifikazzjoni tad-diżattivazzjoni:

                     Il-manifattur/id-ditta tal-arma tan-nar diżattivata:

                     Tip:

                     Għamla/Mudell:

                     Kalibru:

                     Numru(i) tas-serje:

                     Rimarki:

                  Il-marka tad-diżattivazzjoni uffiċjali tal-UE

                  Isem, titlu u firma tal-persuna responsabbli

                     NOTA: Dan iċ-ċertifikat huwa dokument importanti. Għandu jinżamm dejjem fuq sid l-arma tan-nar diżattivata. Il-komponenti essenzjali tal-arma tan-nar diżattivata li jirreferi għaliha dan iċ-ċertifikat ġew immarkati b'marka ta' spezzjoni uffiċjali; dawn il-marki m'għandhomx jitneħħew jew jiġu modifikati.

                     AVVIŻ: Il-falsifikazzjoni ta' ċertifikat ta' diżattivazzjoni jista' jikkostitwixxi reat skont il-liġijiet nazzjonali.


title: Regolament ta' Implimentazzjoni tal-Kummissjoni (UE) 2018/338 tas-7 ta' Marzu 2018 dwar l-awtorizzazzjoni tal-formulazzjoni ta' 6-fitażi, prodotta mill-Aspergillus niger (DSM 25770) bħala addittiv fl-għalf għal tiġieġ tas-simna, tiġieġ imrobbija għall-bajd, ħnieżer tas-simna, ħnieżer nisa, speċijiet minuri ta' porċini oħra tas-simna jew għat-tgħammir, dundjani tas-simna, dundjani mrobbija għat-tgħammir, l-ispeċijiet l-oħra kollha ta' għasafar (ħlief għasafar li jbidu) u għall-ħnienes miftuma (detentur tal-awtorizzazzjoni BASF SE) (Test b'rilevanza għaż-ŻEE. )

text:
                  8.3.2018

                  MT

                  Il-Ġurnal Uffiċjali tal-Unjoni Ewropea

                  L 65/17

            REGOLAMENT TA' IMPLIMENTAZZJONI TAL-KUMMISSJONI (UE) 2018/338
      tas-7 ta' Marzu 2018
      dwar l-awtorizzazzjoni tal-formulazzjoni ta' 6-fitażi, prodotta mill-Aspergillus niger (DSM 25770) bħala addittiv fl-għalf għal tiġieġ tas-simna, tiġieġ imrobbija għall-bajd, ħnieżer tas-simna, ħnieżer nisa, speċijiet minuri ta' porċini oħra tas-simna jew għat-tgħammir, dundjani tas-simna, dundjani mrobbija għat-tgħammir, l-ispeċijiet l-oħra kollha ta' għasafar (ħlief għasafar li jbidu) u għall-ħnienes miftuma (detentur tal-awtorizzazzjoni BASF SE)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
      Billi:

                  (1)

                  Ir-Regolament (KE) Nru 1831/2003 jistipula l-awtorizzazzjoni tal-addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.

                  (2)

                  Skont l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni ta' formulazzjoni ta' 6-fitażi prodotta mill-Aspergillus niger (DSM 25770). Mal-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

                  (3)

                  L-applikazzjoni tikkonċerna l-awtorizzazzjoni tal-formulazzjoni ta' 6-fitażi, prodotta mill-Aspergillus niger (DSM 25770) bħala addittiv fl-għalf għal tiġieġ tas-simna, tiġieġ imrobbija għall-bajd, ħnieżer tas-simna, ħnieżer nisa, speċijiet minuri ta' porċini oħra tas-simna jew għat-tgħammir, dundjani tas-simna, dundjani mrobbija għat-tgħammir, l-ispeċijiet l-oħra kollha ta' għasafar tas-simna jew għall-bajd u għall-ħnienes miftuma, biex jiġi kklassifikat fil-kategorija tal-addittivi “addittivi żootekniċi”.

                  (4)

                  Fl-opinjoni tagħha tat-28 ta' Settembru 2017 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet tal-użu proposti, il-formulazzjoni ta' 6-fitażi prodott minn Aspergillus niger (DSM 25770) ma jħallix effett negattiv fuq is-saħħa tal-annimali, is-saħħa tal-bniedem jew fuq l-ambjent, u li jtejjeb il-prestazzjoni żooteknika u/jew l-utilizzazzjoni tal-fosforu fl-ispeċijiet fil-mira. L-Awtorità ma tqisx li hemm bżonn ta' rekwiżiti speċifiċi għas-sorveljanza ta' wara t-tqegħid fis-suq. Hija vverifikat ukoll ir-rapport dwar il-metodu tal-analiżi tal-addittiv tal-għalf li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.

                  (5)

                  Il-valutazzjoni tal-formulazzjoni ta' 6-fitażi prodotta mill- Aspergillus niger (DSM 25770) turi li l-kondizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, jenħtieġ li l-użu ta' din il-formulazzjoni jiġi awtorizzat, kif speċifikat fl-Anness ta' dan ir-Regolament.

                  (6)

                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

            ADOTTAT DAN IR-REGOLAMENT:
      Artikolu 1
      Il-formulazzjoni speċifikata fl-Anness, li taqa' taħt il-kategorija tal-addittivi “addittivi żootekniċi”, u li hija parti mill-grupp funzjonali “sustanzi li jsaħħu d-diġestibbiltà”, hija awtorizzata bħala addittiv fl-għalf tal-annimali soġġetta għall-kundizzjonijiet stabbiliti f'dak l-Anness.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-7 ta' Marzu 2018.

               Għall-Kummissjoni

               Il-President

            Jean-Claude JUNCKER

         (1)  ĠU L 268, 18.10.2003, p. 29.

         (2)  EFSA Journal 2017; 15(11)5024.

         ANNESS

                     Numru ta' identifikazzjoni tal-addittiv

                     Isem id-detentur tal-awtorizzazzjoni

                     Addittiv

                     Kompożizzjoni, formula kimika, deskrizzjoni, metodu analitiku

                     Speċi jew kategorija tal-annimal

                     Età massima

                     Kontenut minimu

                     Kontenut massimu

                     Dispożizzjonijiet oħra

                     Tmiem il-perjodu tal-awtorizzazzjoni

                     Unitajiet ta' attività/kg ta' għalf komplet b'kontenut ta' ndewwa ta' 12 %

                        Kategorija ta' addittivi żootekniċi. Grupp funzjonali: sustanzi li jtejbu d-diġestibbiltà

                     4a27

                     BASF SE

                     6-fitażi
                     (KE 3.1.3.26)

                        Kompożizzjoni tal-addittiv

                     Formulazzjoni ta' 6-fitażi, prodott mill-Aspergillus niger (DSM 25770) b'kontenut minimu ta':
                     Forma solida: 5 000  FTU (1)/g
                     Forma likwida: 5 000  FTU/g

                        Karatterizzazzjoni tas-sustanza attiva

                     6-phytase prodott minn Aspergillus. niger (DSM 25770)

                        Il-metodu analitiku
                         (2)

                     Għall-kwantifikazzjoni tal-attività tal-fitażi fl-addittiv tal-għalf:

                                 —

                                 metodu kolorimetriku bbażat fuq ir-reazzjoni enżimatika tal-fitażi fuq il-fitat

                           Għall-kwantifikazzjoni tal-attività tal-fitażi fit-taħlitiet lesti minn qabel:

                                 —

                                 metodu kolorimetriku bbażat fuq ir-reazzjoni enzimatika tal-fitażi fuq il-fitat — VDLUFA 27.1.3

                           Għall-kwantifikazzjoni tal-attività tal-fitażi fl-għalf:

                                 —

                                 metodu kolorimetriku bbażat fuq ir-reazzjoni enżimatika tal-fitażi fuq il-fitat — EN ISO 30024

                     Ħnieżer tas-simna
                     Ħnieżer nisa
                     Speċijiet minuri ta' porċini oħra għat-tismin jew għat-tgħammir

                     —

                     100 FTU

                                 1.

                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u l-istabbiltà waqt it-trattament bis-sħana.

                                 2.

                                 Għall-utenti tal-addittiv u tat-taħlitiet lesti minn qabel, l-operaturi tan-negozji tal-għalf għandhom jistabbilixxu proċeduri operattivi u miżuri organizzattivi xierqa biex jindirizzaw ir-riskji potenzjali tal-użu tiegħu. Meta dawn ir-riskji ma jkunux jistgħu jiġu eliminati jew imnaqqsa għall-minimu bi proċeduri u b'miżuri ta' dan it-tip, l-addittiv u t-taħlitiet lesti minn qabel għandhom jintużaw b'apparat ta' protezzjoni personali, inkluż il-protezzjoni tan-nifs.

                                 3.

                                 Għall-użu fil-każ ta' ħnienes miftuma sakemm jilħqu l-35 kg.

                     28.3.2028

                     Ħnienes miftuma

                     125 FTU

                     Tiġieġ tas-simna
                     Tiġieġ imrobbija għall-bajd

                     750 FTU

                     Dundjani għat-tismin
                     Dundjani mrobbija għat-tgħammir
                     L-ispeċijiet l-oħra kollha tat-tjur (ħlief l-għasafar li jbidu).

                     125 FTU

            (1)  FTU huwa l-ammont ta' enżimi li jillibera mikromol 1 ta' fosfat inorganiku fil-minuta mill-fitat tas-sodju b'pH 5,5 u 37 °C.

            (2)  Id-dettalji dwar il-metodi analitiċi jinsabu fl-indirizz tal-Laboratorju ta Referenza li ġej: https://ec.europa.eu/jrc/en/eurl/feed-additives/evaluation-reports.


title: Regolament ta' Implimentazzjoni tal-Kummissjoni (UE) 2018/339 tas-7 ta' Marzu 2018 li jemenda r-Regolament (KE) Nru 2535/2001 dwar il-liċenzji tal-importazzjoni għall-prodotti tal-ħalib li joriġinaw fl-Iżlanda u li jidderoga minnu

text:
                  8.3.2018

                  MT

                  Il-Ġurnal Uffiċjali tal-Unjoni Ewropea

                  L 65/21

            REGOLAMENT TA' IMPLIMENTAZZJONI TAL-KUMMISSJONI (UE) 2018/339
      tas-7 ta' Marzu 2018
      li jemenda r-Regolament (KE) Nru 2535/2001 dwar il-liċenzji tal-importazzjoni għall-prodotti tal-ħalib li joriġinaw fl-Iżlanda u li jidderoga minnu
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 187 tiegħu,
      Billi:

                  (1)

                  L-Anness V tal-Ftehim fil-forma ta' Skambju ta' Ittri bejn l-Unjoni Ewropea u l-Iżlanda dwar preferenzi kummerċjali addizzjonali fi prodotti agrikoli li sar abbażi tal-Artikolu 19 tal-Ftehim dwar iż-Żona Ekonomika Ewropea, approvat bid-Deċiżjoni tal-Kunsill (UE) 2017/1913 (2), jipprovdi żieda fil-kwoti tariffarji annwali bla dazju u għall-introduzzjoni ta' kwota ġdida għal ġobnijiet.

                  (2)

                  Il-kwantitajiet tal-kwota l-ġodda japplikaw mill-1 ta' Mejju 2018. Konsegwentament, permezz ta' deroga mill-Artikolu 6 tar-Regolament tal-Kummissjoni (KE) Nru 2535/2001 (3), jenħtieġ li jiġi stabbilit perjodu ġdid mill-1 ta' Mejju sal-31 ta' Diċembru 2018 li jissostitwixxi l-perjodu mill-1 ta' Lulju sal-31 ta' Diċembru 2018, u l-kwantitajiet għall-perjodu l-ġdid jenħtieġ li jiġu stabbiliti fil-Punt I.I tal-Anness I ta' dak ir-Regolament kif emendati b'dan ir-Regolament.

                  (3)

                  Il-perjodu ta' applikazzjoni jippreċedi t-tmiem tal-proċedura ta' approvazzjoni biex l-applikanti jiġu awtorizzati jimpurtaw skont il-kwoti sa mill-1 ta' Lulju 2018. Sabiex l-applikanti li għadhom mhux fuq il-lista ta' approvazzjoni jipparteċipaw fl-allokazzjoni tal-kwota għall-perjodu bejn l-1 ta' Mejju u l-31 ta' Diċembru 2018, għandha tiġi prevista d-deroga mill-Artikolu 10 tar-Regolament (KE) Nru 2535/2001.

                  (4)

                  Il-perjodu biex jitressqu applikazzjonijiet għal-liċenzji tal-importazzjoni għall-ewwel sitt xhur tal-2018, kif stipulat fl-Artikolu 14(1)(a) tar-Regolament (KE) Nru 2535/2001, skada. Għalhekk, permezz ta' deroga mill-Artikolu 14(1)(b) ta' dak ir-Regolament jenħtieġ li jsir provvediment għal perjodu ġdid ta' applikazzjoni għal-liċenzja mill-1 sal-10 ta' April 2018.

                  (5)

                  Għaldaqstant, ir-Regolament (KE) Nru 2535/2001 jenħtieġ li jiġi emendat skont dan.

                  (6)

                  Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

            ADOTTAT DAN IR-REGOLAMENT:
      Artikolu 1
      Emenda tar-Regolament (KE) Nru 2535/2001
      Ir-Regolament (KE) Nru 2535/2001 huwa emendat kif ġej:

                  (a)

                  Fl-Artikolu 5, il-punt (i) huwa sostitwit b'dan li ġej:

                              “(i)

                              il-kwoti pprovduti fl-Anness V tal-Ftehim bejn l-Unjoni Ewropea u l-Iżlanda dwar preferenzi kummerċjali addizzjonali fi prodotti agrikoli, approvat bid-Deċiżjoni tal-Kunsill (UE) 2017/1913 (*1) (“il-Ftehim mal-Iżlanda”)

                     (*1)  Id-Deċiżjoni tal-Kunsill (UE) 2017/1913 tad-9 ta' Ottubru 2017 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Iżlanda dwar il-preferenzi kummerċjali addizzjonali fi prodotti agrikoli (ĠU L 274, 24.10.2017, p. 57).”;"

                  (b)

                  Il-Parti I.I tal-Anness I tar-Regolament (KE) Nru 2535/2001 hija sostitwita bit-test fl-Anness ta' dan ir-Regolament.

            Artikolu 2
      Deroga mir-Regolament (KE) Nru 2535/2001
      1.   B'deroga mit-tieni paragrafu tal-Artikolu 6 tar-Regolament (KE) Nru 2535/2001, il-kwantitajiet stipulati fil-punt I.I tal-Anness I ta' dak ir-Regolament, il-perjodu ta' sitt xhur mill-1 ta' Lulju sal-31 ta' Diċembru 2018 għandu jkun sostitwit bil-perjodu bejn l-1 ta' Mejju sal-31 ta' Diċembru 2018.
      2.   B'deroga mit-tieni subparagrafu tal-Artikolu 10(1) tar-Regolament (KE) Nru 2535/2001, minbarra l-importaturi inklużi f' lista, l-applikanti li jkunu ressqu talba valida għall-approvazzjoni qabel l-1 ta' April 2018 skont l-Artikolu 8 ta' dak ir-Regolament għandhom ukoll ikunu awtorizzati japplikaw għal liċenzji għall-kwoti għall-perjodu msemmi fil-paragrafu 1 ta' dan l-Artikolu.
      3.   Permezz ta' deroga mill-Artikolu 14(1)(b) tar-Regolament tal-Kummissjoni (KE) Nru 2535/2001, l-applikazzjonijiet għal-liċenzja tal-importazzjoni għall-perjodu bejn l-1 ta' Mejju u l-31 ta' Diċembru 2018, għandhom jitressqu bejn l-1 u l-10 ta' April 2018 għall-kwantitajiet stabbiliti fil-Punt I.I tal-Anness I ta' dak ir-Regolament kif emendat b'dan ir-Regolament.
      4.   L-applikazzjonijiet imsemmija fil-paragrafu 3 għandhom jirrelataw ma' mhux inqas minn 5 tunnellati u mhux aktar mill-kwantità disponibbli. L-ebda applikazzjoni ma għandha titressaq għall-perjodu bejn l-1 ta' Lulju u l-31 ta' Diċembru 2018.
      5.   Il-liċenzji tal-importazzjoni maħruġa għal applikazzjonijiet mressqa skont il-paragrafu 3 għandhom ikunu validi sal-31 ta' Diċembru 2018.
      Artikolu 3
      Dħul fis-seħħ u applikazzjoni
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Għandu japplika mill-1 ta' April 2018.
         Magħmul fi Brussell, is-7 ta' Marzu 2018.

               Għall-Kummissjoni

               Il-President

            Jean-Claude JUNCKER

         (1)  ĠU L 347, 20.12.2013, p. 671.

         (2)  Id-Deċiżjoni tal-Kunsill (UE) 2017/1913 tad-9 ta' Ottubru 2017 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Iżlanda dwar il-preferenzi kummerċjali addizzjonali fi prodotti agrikoli (ĠU L 274, 24.10.2017, p. 57).

         (3)  Ir-Regolament tal-Kummissjoni (KE) Nru 2535/2001 tal-14 ta' Diċembru 2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tat-tariffa (ĠU L 341, 22.12.2001, p. 29
         ).

         ANNESS

            “I.I

            Kwoti tariffarji taħt l-Anness V tal-Ftehim mal-Iżlanda approvat bid-Deċiżjoni (UE) 2017/1913
            Kwota annwali mill-1 ta' Jannar sal-31 ta' Diċembru
            (Kwantità f'tunnellati)
            Dazju applikabbli: eżenzjoni

                           Numru tal-kwota

                           09.4225

                           09.4226

                           09.4227

                           Deskrizzjoni
                            (*1)

                           Butir naturali

                           “Skyr”

                           Ġobon

                        Kodiċi NM

                        0405 10 11
                        0405 10 19

                        ex 0406 10 50  (*2)

                        ex 0406

                           Minbarra “Skyr” tal-intestatura 0406 10 50  tan-NM
                            (*2)

                           Kwantità bejn Mejju – Diċembru 2018

                        201

                           793

                        9

                        Kwantità annwali fl-2019

                        439

                        2 492

                        31

                        Kwantità bejn Jannar – Ġunju

                        220

                        1 246

                        16

                        Kwantità bejn Lulju – Diċembru

                        219

                        1 246

                        15

                        Kwantità annwali fl-2020

                        463

                        3 095

                        38

                        Kwantità bejn Jannar – Ġunju

                        232

                        1 548

                        19

                        Kwantità bejn Lulju – Diċembru

                        231

                        1 547

                        19

                        Kwantità annwali minn 2021 u wara

                        500

                        4 000

                        50

                        Kwantità bejn Jannar – Ġunju

                        250

                        2 000

                        25

                        Kwantità bejn Lulju – Diċembru

                        250

                        2 000

                        25

            (*1)  Minkejja r-regoli għall-interpretazzjoni tan-Nomenklatura Magħquda, il-kliem għad-deskrizzjoni tal-prodotti għandhom jiġu kkunsidrati li ma għandhomx aktar minn valur indikattiv, bl-arranġamenti preferenzjali ddeterminati, fil-kuntest ta' dan l-Anness, mill-kopertura tal-Kodiċijiet tan-NM. Fejn huma msemmija kodiċijiet ex NM, l-arranġamenti preferenzjali għandhom jiġu ddeterminati permezz tal-applikazzjoni tal-kodiċi tan-NM u d-deskrizzjoni korrispondenti meħudin flimkien.

            (*2)  Il-kodiċijiet tan-NM huma soġġetti għat-tibdil, fl-istennija tal-konferma tal-klassifika tal-prodott.”


title: Regolament ta' Implimentazzjoni tal-Kummissjoni (UE) 2018/353 tad-9 ta' Marzu 2018 li jikkoreġi r-Regolament ta' Implimentazzjoni (UE) 2017/1145 dwar l-irtirar mis-suq ta' ċerti addittivi tal-għalf awtorizzati skont id-Direttivi tal-Kunsill 70/524/KEE u 82/471/KEE u t-tħassir ta' dispożizzjonijiet skaduti li jawtorizzaw dawk l-addittivi tal-għalf (Test b'rilevanza għaż-ŻEE. )

text:
               12.3.2018

               MT

               Il-Ġurnal Uffiċjali tal-Unjoni Ewropea

               L 68/3

         REGOLAMENT TA' IMPLIMENTAZZJONI TAL-KUMMISSJONI (UE) 2018/353
   tad-9 ta' Marzu 2018
   li jikkoreġi r-Regolament ta' Implimentazzjoni (UE) 2017/1145 dwar l-irtirar mis-suq ta' ċerti addittivi tal-għalf awtorizzati skont id-Direttivi tal-Kunsill 70/524/KEE u 82/471/KEE u t-tħassir ta' dispożizzjonijiet skaduti li jawtorizzaw dawk l-addittivi tal-għalf
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 10(5) tiegħu,
   Billi:

               (1)

               Ir-Regolament ta' Implimentazzjoni tal-Kummissjoni (UE) 2017/1145 (2) jeħtieġ l-irtirar mis-suq tal-addittivi tal-għalf li tqiegħdu fis-suq u ddaħħlu fir-Reġistru Komunitarju tal-Addittivi fl-Għalf bħala prodotti eżistenti skont l-Artikolu 10(1) tar-Regolament (KE) Nru 1831/2003, u li għalihom ma ġiet sottomessa l-ebda applikazzjoni skont l-Artikolu 10(2) u (7) ta' dak ir-Regolament qabel l-iskadenza prevista f'dawk id-dispożizzjonijiet, jew li għalihom tkun ġiet sottomessa applikazzjoni iżda li sussegwentement ġiet irtirata. Ir-Regolament tal-Implimentazzjoni (UE) 2017/1145 iħassar ukoll ir-regolamenti jew iħassar id-dispożizzjonijiet li jawtorizzaw dawk l-addittivi.

               (2)

               Bi żball, l-Anness II tar-Regolament ta' Implimentazzjoni (UE) 2017/1145 li jistabbilixxi l-lista ta' addittivi li jridu jiġu rtirati mis-suq fir-rigward ta' ċerti speċijiet ta' annimali inkluda l-addittiv tal-għalf koċċidjostat awtorizzat bir-Regolament tal-Kummissjoni (KE) Nru 1463/2004 (3), għalkemm kienet ġiet sottomessa applikazzjoni fiż-żmien debitu skont l-Artikolu 10(2) tar-Regolament (KE) Nru 1831/2003. Dak ir-Regolament għalhekk tħassar bi żball bl-Artikolu 3 tar-Regolament ta' Implimentazzjoni (UE) 2017/1145. Bi żball, ir-Regolament tal-Kummissjoni (KE) Nru 833/2005 (4) issemma fil-premessa (3) tar-Regolament ta' Implimentazzjoni (UE) 2017/1145, kemm biex jiġi emendat kif ukoll biex jitħassar. Dan jenħtieġ li jiġi kkoreġut biex jindika li r-Regolament (KE) Nru 833/2005 jenħtieġ li jitħassar biss. Bi żball, l-Artikolu 3 tar-Regolament ta' Implimentazzjoni (UE) 2017/1145 ma ħassarx ir-Regolament tal-Kummissjoni (KE) Nru 1459/2005 (5), għalkemm dan tal-aħħar jawtorizza ċerti taħlitiet tal-jodju li jridu jiġu rtirati mis-suq skont ir-Regolament ta' Implimentazzjoni (UE) 2017/1145. Ir-Regolament tal-Kummissjoni (KE) Nru 1443/2006 (6) tħassar bi żball bl-Artikolu 3 tar-Regolament ta' Implimentazzjoni (UE) 2017/1145. L-Artikolu 1 u l-Anness I ta' dak ir-Regolament biss jenħtieġ li jitħassru billi dawk id-dispożizzjonijiet biss jikkonċernaw ċerti enżimi li jridu jiġu rtirati skont ir-Regolament ta' Implimentazzjoni (UE) 2017/1145. Dawn l-iżbalji jenħtieġ li jiġu kkoreġuti.

               (3)

               Bi żball, id-dispożizzjonijiet tar-Regolament tal-Kummissjoni (KE) Nru 1334/2003 (7) li jawtorizzaw xi taħlitiet tal-ħadid, li jridu jitneħħew mis-suq skont ir-Regolament ta' Implimentazzjoni (UE) 2017/1145, ma tħassrux bis-saħħa tal-Artikolu 8 ta' dak ir-Regolament li jemenda r-Regolament (KE) Nru 1334/2003. Dan l-Artikolu jenħtieġ li jiġi kkorreġut.

               (4)

               Fil-Parti A tal-Anness I tar-Regolament ta' Implimentazzjoni (UE) 2017/1145 li jistabbilixxi l-addittivi tal-għalf li jridu jiġu rtirati għall-ispeċijiet u l-kategoriji kollha ta' annimali, fit-tabella li tikkonċerna l-vitamini, hemm inkluża l-forma L tal-vitamina tal-menadjon bisulfit tas-sodju. Dan jenħtieġ li jiġi kkoreġut billi fl-awtorizzazzjoni ma saret l-ebda referenza għal din il-forma L.

               (5)

               Il-partijiet A u B tal-Anness I tar-Regolament ta' Implimentazzjoni (UE) 2017/1145 jenħtieġ li jiġu kkoreġuti fir-rigward ta' ċerti koloranti billi l-ispeċijiet u l-kategoriji tal-annimali li għalihom dawk il-koloranti huma meħtieġa li jiġu rtirati mis-suq u l-funzjonijiet ta' dawk il-koloranti ma ġewx indikati b'mod korrett. L-obbligu biex jiġi rtirat l-addittiv mis-suq għal uħud minnhom japplika biss għal ċerti speċijiet u l-użu bħala kolorant huwa ristrett għal ċerti funzjonijiet.

               (6)

               Ir-Regolament ta' Implimentazzjoni (UE) 2017/1145 għalhekk jenħtieġ li jiġi kkoreġut skont dan.

               (7)

               Id-dispożizzjonijiet żbaljati taw lok għal konfużjoni għall-operaturi tan-negozju tal-għalf fir-rigward tal-istatus regolatorju attwali tal-addittivi kkonċernati. Din is-sitwazzjoni ħolqot inċertezza legali rigward il-qafas regolatorju applikabbli. Dawn l-iżbalji għalhekk irriżultaw f'xi tfixkil fis-suq marbut ma' dubji rigward l-awtorizzazzjoni għat-tqegħid fis-suq u l-użu ta' ċerti addittivi. Il-korrezzjonijiet tar-Regolament ta' Implimentazzjoni (UE) 2017/1145 jenħtieġ għalhekk li japplikaw b'mod retroattiv fil-jum tad-dħul fis-seħħ ta' dak ir-Regolament ta' Implimentazzjoni, sabiex jerġa' jkun hemm iċ-ċertezza legali fir-rigward tal-istatus regolatorju tal-addittivi soġġetti għall-iżbalji, sabiex jiġu evitati kwalunkwe konsegwenzi detrimentali għall-operaturi kkonċernati u konsegwentement sabiex tinġieb lura l-istabbiltà fis-suq.

               (8)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) 2017/1145 huwa emendat kif ġej:

               (1)

               Il-premessa 3 hija kkoreġuta kif ġej:

                           (a)

                           ir-referenza għar-Regolament (KE) Nru 1463/2004 qed titħassar flimkien man-nota f'qiegħ il-paġna korrispondenti;

                           (b)

                           ir-referenza għar-Regolament (KE) Nru 833/2005 qed titħassar flimkien man-nota ta' qiegħ il-paġna korrispondenti mil-lista ta' Regolamenti li jridu jiġu emendati. In-nota f'qiegħ il-paġna korrispondenti tiddaħħal wara l-kliem “(KE) Nru 833/2005” fil-lista ta' Regolamenti li jridu jitħassru;

                           (c)

                           ir-referenza għar-Regolament (KE) Nru 1459/2005 tiddaħħal bejn il-kliem “(KE) Nru 833/2005” u “(KE) Nru 492/2006” fil-lista ta' Regolamenti li jridu jitħassru flimkien man-nota f'qiegħ il-paġna li tirreferi għat-titolu sħiħ tiegħu u għar-referenza tal-pubblikazzjoni;

                           (d)

                           ir-referenza għar-Regolament (KE) Nru 1443/2006 qed titħassar flimkien man-nota f'qiegħ il-paġna korrispondenti mil-lista ta' Regolamenti li jridu jitħassru u jiddaħħlu man-nota f'qiegħ il-paġna korrispondenti bejn il-kliem “(KE) Nru 1284/2006” u “u (UE) Nru 1270/2009” fil-lista ta' Regolamenti li jridu jiġu emendati.

               (2)

               L-Artikolu 3 huwa sostitwit b'dan li ġej:
               “Artikolu 3
               Tħassir
               Ir-Regolamenti (KE) Nru 937/2001, (KE) Nru 871/2003, (KE) Nru 277/2004, (KE) Nru 278/2004, (KE) Nru 1332/2004, (KE) Nru 1465/2004, (KE) Nru 833/2005, (KE) Nru 1459/2005, (KE) Nru 492/2006, (KE) Nru 1743/2006, (KE) Nru 757/2007, u (KE) Nru 828/2007 huma mħassra.”

               (3)

               Fl-Artikolu 8, il-punti li ġejjin jiddaħħlu wara l-kliem “L-Anness tar-Regolament (KE) Nru 1334/2003 huwa emendat kif ġej:” u l-punti eżistenti jiġu nnumerati mill-ġdid kif meħtieġ:

                           “(1)

                           fl-entrata E 1 Ħadid — Fe, il-kliem “Klorur ferruż, tetraidrat” u l-kontenut kollu li jirrigwarda biss il-Klorur ferruż, tetraidrat qed jitħassar.

                           (2)

                           fl-entrata E 1 Ħadid — Fe, il-kliem “Ċitrat ferruż, eżaidrat” u l-kontenut kollu li jirrigwarda biss iċ-Ċitrat ferruż, eżaidrat qed jitħassar.

                           (3)

                           fl-entrata E 1 Ħadid — Fe, il-kliem “Lattat ferruż, triidrat” u l-kontenut kollu li jirrigwarda biss il-Lattat ferruż, triidrat qed jitħassar.”

               (4)

               Qed jiddaħħal l-Artikolu 25a li ġej:
               “Artikolu 25a
               Emenda għar-Regolament (KE) Nru 1443/2006
               Qed jitħassru l-Artikolu 1 u l-Anness I tar-Regolament (KE) Nru 1443/2006”

               (5)

               L-Anness I huwa kkoreġut skont l-Anness ta' dan ir-Regolament.

         Artikolu 2
   Dħul fis-seħħ
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

   Għandu japplika mid-19 ta' Lulju 2017.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Marzu 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 268, 18.10.2003, p. 29.

      (2)  Ir-Regolament ta' Implimentazzjoni tal-Kummissjoni (UE) 2017/1145 tat-8 ta' Ġunju 2017 dwar l-irtirar mis-suq ta' ċerti addittivi tal-għalf awtorizzati skont id-Direttivi tal-Kunsill 70/524/KEE u 82/471/KEE u t-tħassir ta' dispożizzjonijiet skaduti li jawtorizzaw dawk l-addittivi tal-għalf (ĠU L 166, 29.6.2017, p. 1).

      (3)  Ir-Regolament tal-Kummissjoni (KE) Nru 1463/2004 tas-17 ta' Awwissu 2004 li jikkonċerna l-awtorizzazzjoni għal għaxar snin tal-addittiv Sacox 120 microGranulate fl-għalf tal-bhejjem, li jifforma parti mill-grupp ta' koċċidjostati u ta' sustanzi mediċinali oħra. (ĠU L 270, 18.8.2004, p. 5).

      (4)  Ir-Regolament tal-Kummissjoni (KE) Nru 833/2005 tal-31 ta' Mejju 2005 dwar l-awtorizzazzjoni permanenti tal-addittivi fl-għalf (ĠU L 138, 1.6.2005, p. 5).

      (5)  Ir-Regolament tal-Kummissjoni (KE) Nru 1459/2005 tat-8 ta' Settembru 2005 li jemenda l-kondizzjonijiet ta' numru ta' addittivi għall-għalf tal-bhejjem li jagħmlu parti mill-grupp tal-elementi traċċa. (ĠU L 233, 9.9.2005, p. 8).

      (6)  Ir-Regolament tal-Kummissjoni (KE) Nru 1443/2006 tad-29 ta' Settembru 2006 li jikkonċerna l-awtorizzazzjonijiet permanenti ta' ċertu addittivi fl-oġġetti tal-għalf u awtorizzazzjoni ta' għaxar snin għal coccidiostat. (ĠU L 271, 30.9.2006, p. 12).

      (7)  Ir-Regolament tal-Kummissjoni (KE) Nru 1334/2003 tal-25 ta' Lulju 2003 li jemenda l-kondizzjonijiet għall-awtorizzazzjoni ta' numru ta' addittivi fi ħwejjeġ tal-ikel li jappartjenu għall-grupp ta' oligoelementi (ĠU L 187, 26.7.2003, p. 11).

      ANNESS
      L-Anness I huwa kkoreġut kif ġej:

                  (1)

                  Il-Parti A hija kkoreġuta kif ġej:

                              (a)

                              taħt l-intestatura “Vitamini, provitamini u sustanzi definiti sew kimikament li għandhom effett simili”, fl-entrata dwar l-addittiv Vitamina K, il-kliem “bisulfit tas-sodju L-menadjon” jiġu sostitwiti b'“menadjon bisulfit tas-sodju”

                              (b)

                              taħt l-intestatura “Sustanzi oħrajn li jagħtu l-kulur” l-entrata tat-tabella li tirreferi għal aġenti koloranti awtorizzati bir-regoli Komunitarji biex jagħtu kulur lill-prodotti tal-għalf hija sostitwita b'dan li ġej:

                                          “In-numru rilevanti

                                          Aġenti koloranti awtorizzati bir-regoli Komunitarji biex jagħtu kulur lill-prodotti tal-għalf, minbarra: Kuluri tal-Karamella E150b, E150c u E150d; Il-Kumpless Ram-Klorofillina E 141; Ossidu tal-Ħadid Aħmar, Iswed u Isfar E 172; Diossidu tat-Titanju (il-forma anatase u rutili) E 171; Iswed tal-karbonju E 153

                                          L-ispeċijiet kollha”

                  (2)

                  Il-Parti B tiġi kkoreġuta kif ġej:

                              (a)

                              taħt l-intestatura “Karotenojdi u ksantofilli”, l-entrata għall-addittiv E161j Astaksantin hija sostitwita b'dan li ġej:

                                          “E161j

                                          Astaksantin

                                          L-ispeċijiet kollha minbarra:

                                                      —

                                                      Ħut u krustaċji għal użi li jagħmlu parti mill-grupp funzjonali 2(a)(ii)

                                                      —

                                                      Ħut ornamentali għal użi li jagħmlu parti mill-grupp funzjonali 2(a)(iii)”

                              (b)

                              taħt l-intestatura “Sustanzi oħrajn li jagħtu l-kulur” it-tabella li tirreferi għall-entrati tal-addittivi E155, E104, E122 u E160b hija sostitwita b'dan li ġej:

                                          “E 155

                                          Kannella HT

                                          Klieb u qtates

                                          E 104

                                          Isfar tal-kinolina

                                          L-ispeċijiet kollha minbarra annimali li ma jipproduċux ikel għal użi li jagħmlu parti mill-grupp funzjonali 2 (a)(i)

                                          E 122

                                          Ażorubina (karmojżina)

                                          L-ispeċijiet kollha minbarra l-klieb u l-qtates għal użi li jagħmlu parti mill-grupp funzjonali 2 (a)(i)

                                          In-numru rilevanti

                                          Aġenti koloranti awtorizzati bir-regoli Komunitarji biex jagħtu kulur lill-prodotti tal-għalf, minbarra:

                                          Tartrażina E102.

                                          L-ispeċijiet kollha ħlief klieb u qtates

                                          Biksin E 160b.

                                          L-ispeċijiet kollha ħlief klieb u qtates.

                                          Isfar inżul ix-xemx FCF E 110

                                          L-ispeċijiet kollha ħlief klieb u qtates.

                                          Carmine E 120 (Carmine Lake WSP 50 %)

                                          L-ispeċijiet kollha ħlief klieb u qtates

                                          Ponceau 4 R E 124

                                          L-ispeċijiet kollha ħlief klieb u qtates

                                          Eritrosina E 127

                                          L-ispeċijiet kollha ħlief klieb, qtates u rettili

                                          Aħmar Allura AC E 129

                                          L-ispeċijiet kollha ħlief klieb u qtates

                                          Indigotina E 132

                                          L-ispeċijiet kollha ħlief klieb u qtates

                                          Blu Brillanti E 133

                                          L-ispeċijiet kollha ħlief klieb u qtates

                                          E 160 b

                                          Biksin bħala aġent koloranti

                                          Ħut ornamentali

                                          E102

                                          Tartrażina bħala aġent koloranti

                                          L-ispeċijiet kollha minbarra l-ħut ornamentali, l-għasafar ornamentali li jieklu l-qmuħ u r-rodituri żgħar

                                          E131

                                          Blu Patentat V bħala aġent koloranti

                                          L-ispeċijiet kollha minbarra annimali li ma jipproduċux ikel għal użi li jagħmlu parti mill-grupp funzjonali 2 (a)(i)

                                          E 124

                                          Ponceau 4 R bħala aġent koloranti

                                          L-ispeċijiet kollha minbarra l-ħut ornamentali

                                          E127

                                          L-eritrosina bħala aġent koloranti

                                          L-ispeċijiet kollha minbarra l-ħut ornamentali.

                                          E132

                                          Indigotina bħala aġent koloranti

                                          L-ispeċijiet kollha minbarra l-ħut ornamentali

                                          E 141

                                          Il-kumpless ram-klorofillina bħala aġent koloranti

                                          L-ispeċijiet kollha minbarra l-ħut ornamentali, l-għasafar ornamentali li jieklu l-qmuħ u r-rodituri żgħar

                                          E110

                                          Isfar inżul ix-xemx FCF bħala aġent koloranti

                                          L-ispeċijiet kollha minbarra l-ħut ornamentali, l-għasafar ornamentali li jieklu l-qmuħ u r-rodituri żgħar

                                          E 153

                                          Iswed tal-karbonju bħala aġent koloranti

                                          L-ispeċijiet kollha minbarra l-ħut ornamentali”